બીજે ચંદ્ર માટે વિદ્વાનોએ ચંદ્રને લગતા વ્યવસાય શુભ ગણ્યાં છે પણ નેગેટિવ બાજુ જોઈએ તો આ ચંદ્ર જો નીચ રાશિનો હશે તો કુટુંબમાં વિખવાદ પણ આજ વ્યક્તિના લીધે થયેલ હશે. અભ્યાસ માટે અહી શુભ રાશિનો ચંદ્ર ખૂબ ઉમદા ફળ આપે છે. જાતકને અભ્યાસ બાદ તરત નોકરી મળે છે. બીજે ચંદ્રની સ્થિતિમાં નોકરીના લીધે પણ માણસ અમીર બની શકે, નોકરીમાં પણ ખૂબ પૈસા કમાનાર લોકોની જન્મકુંડળીમાં બીજે ચંદ્રની સ્થિતિ હોય છે. બીજે ચંદ્ર હોય તો, મંદિરમાં દૂધનું દાન અને ચોખાને ચાંદીની ડબ્બીમાં ઘરમાં મૂકી રાખવાથી શુભ પરિણામો મળશે.